Elielinaukio

Elielinaukio () on aukio päärautatieaseman länsipuolella Helsingin keskustassa. Se on nimetty aseman suunnittelijan Eliel Saarisen mukaan. Aukio on suurimmaksi osaksi seutubussien ja runkolinjojen lähtö- ja saapumislaitureita. Linja-autot liikennöivät Elielinaukiolle ja sieltä pois Töölönlahdenkatua pitkin, joka johtaa Mannerheimintielle. Elielinaukio muodostettiin 1990-luvun jälkipuoliskolla ja avattiin linja-autoliikenteelle vuonna 2000.

Aukion pohjoispäässä on Elielinaukio 5 -niminen hotelli- ja toimistorakennus ja eteläpäässä ravintola Vltava. Länsipuolella sijaitsevat Postitalo ja Sanomatalo. Vltavan toisella puolella on myös toinen aukio, Asema-aukio, joka muodostaa Elielinaukion kanssa niin sanotun aukioparin. Elielinaukio on kuitenkin tarkoitus korvata Klyyga-uudisrakennuksella 2020-luvulla, jonka myötä linja-autoliikenne siirtyisi Kampin terminaaliin.

pienoiskuva|Liikennettä aukion laiturialueella.

 Historia 
Aukion paikalla sijaitsi aikaisemmin pieni ratapiha, pikatavarasiipenä ja ”kiitotavara-asemana” tunnettu alue, joka toimi eräänlaisena tukkutoiminnan järjestelyalueena. Sen purkamisen jälkeen aluetta käytettiin pysäköintipaikkana. Rautatieaseman länsipuolella sijaitsivat myös Helsingin konepaja ja veturitallit.

Töölönlahden eteläpuolen uusi asemakaava valmistui vuonna 1996, ja siihen kuului myös Elielinaukio. Alue siirtyi tuolloin kaupungin ja valtion välisen sopimuksen mukaisesti kaupungin omistukseen. Uusi linja-autoterminaali avattiin liikenteelle 30. lokakuuta 2000. Sen varustukseen kuuluivat muun muassa TV-monitorit, joiden avulla kuljettajat näkivät linja-auton taakse peruuttaessaan pois laiturilta.

pienoiskuva|Laiturialue, Sanomatalo ja entinen Holiday Inn -hotelli. 
Vuonna 2003 aukion pohjoisreunaan osoitteeseen Elielinaukio 5 valmistui hotelli- ja toimistorakennus. Hotellitoimintaa pyöritti pitkään Holiday Inn, mutta vuosina 2024–2025 hotelli peruskorjattiin Scandicin käyttöön.

 Tulevaisuus 

Uusi Eliel on vuonna 2017 käynnistynyt hanke, jossa aukiota pyritään kehittämään muun muassa uudisrakentamisella. Rakentaminen voi olla liike-, toimi-, palvelu- ja kulttuuritilaa, mutta sen tulee huomioida alueen historiallinen luonne ja säilyttää yli satavuotias Vltava-rakennus. Rakennuskorkeuden yläraja on noin 44 metriä merenpinnasta, eli rakentaminen ei saa olla Postitaloa korkeampaa. Alue mahdollistaa uusien työpaikkojen luomisen ydinkeskustaan hyvien joukkoliikenneyhteyksien äärelle. Hankkeen on myös tarkoitus kehittää jalankulun ja pyöräilyn kulkua rautatieaseman ympäristössä. Rakentamisen kokonaistavoite suunnittelualueella oli alun perin 40 000 neliömetriä, mutta hankkeen volyymitavoitetta on sittemmin päätetty vähentää noin neljänneksellä.

 Suunnittelukilpailu 
Elielin- ja viereisen Asema-aukion kehittämiseksi järjestettiin kansainvälinen arkkitehtuurikilpailu vuoden 2020 lopulla. Kilpailun viisi ehdotusta julkistettiin maaliskuussa 2021. Ehdotuksista kolme oli suomalaisilta arkkitehtitoimistoilta ja kaksi ulkomaisilta. Ehdotukset keräsivät tuhansia kansalais­kommentteja, joissa kritisoitiin erityisesti rakentamisen suurta määrää.

Ehdotuksista Albero, Eliel, Elielinsaaristo, Klyyga ja Platta valittiin kesäkuussa 2021 toiseen vaiheeseen Albero ja Klyyga. Albero-ehdotuksen alkuperäinen pinta-ala oli 37 450 neliötä ja Klyygan noin 40 000 neliötä, mutta volyymitavoite pudotettiin toisessa vaiheessa 30 000 neliöön. Ehdotuksille laadittavat kehitystarpeet esitettiin kilpailijoille elokuussa 2021, ja päivitetyt kilpailuehdotukset julkaistiin lokakuussa. Joulukuussa voittajaksi julkistettiin norjalaisen Snøhetta-arkkitehtitoimiston suunnittelema Klyyga. Noin 40 metriä korkea Klyyga koostuu kahdesta osasta, jotka madaltuvat terassimaisesti. Rakennus pyrkii tarjoamaan kaupunkitilaa tukevia tiloja, kuten kahviloita ja muita liiketiloja.

 Elielinaukiolta lähtevät linja-autot 

 40 Elielinaukio - Töölö - Ruskeasuo - Huopalahti - Kannelmäki
 40N  Elielinaukio - Töölö - Ruskeasuo - Huopalahti - Kannelmäki
 200 Elielinaukio - Töölö - Ruskeasuo - Etelä-Haaga - Pitäjänmäki - Mäkkylä - Leppävaara - Karakallio - Espoon keskus
 200N Elielinaukio - Töölö - Ruskeasuo - Etelä-Haaga - Pitäjänmäki - Mäkkylä - Leppävaara - Karakallio - Espoon keskus
 202N Elielinaukio - Töölö - Meilahti - Kuusisaari - Lehtisaari - Otaniemi - Laajalahti - Leppävaara
 227N Elielinaukio - Töölö - Ruskeasuo - Etelä-Haaga - Pitäjänmäki - Leppävaara - Karakallio - Viherlaakso - Lippajärvi - Jorvi
 231N Elielinaukio - Töölö - Ruskeasuo - Pitäjänmäki - Leppävaara - Hämevaara - Jupperi - Lähderanta - Vanhakartano
 235N Elielinaukio - Töölö - Ruskeasuo - Pohjois-Haaga - Pitäjänmäki - Leppävaara - Mäkkylä - Karakallio - Espoon keskus
 300 Elielinaukio - Töölö - Ruskeasuo - Etelä-Haaga - Konala - Koivuvaara - Pähkinärinne - Varisto - Pellas - Myyrmäki
 300N  Elielinaukio - Töölö - Ruskeasuo - Etelä-Haaga - Konala - Koivuvaara - Pähkinärinne - Varisto - Pellas - Myyrmäki
 321 Elielinaukio - Töölö - Ruskeasuo - Etelä-Haaga - Konala - Koivuvaara - Jupperi - Lähderanta - Järvenperä - Vanhakartano
 345 Elielinaukio - Töölö - Ruskeasuo - Etelä-Haaga - Konala - Hämeenkylä - Askisto - Kalajärvi - Rinnekoti
 345K Elielinaukio - Töölö - Ruskeasuo - Etelä-Haaga - Konala - Hämeenkylä - Askisto - Kalajärvi -  Röylä - Luukki - Rinnekoti
 345N Elielinaukio - Töölö - Ruskeasuo - Etelä-Haaga - Konala - Hämeenkylä - Askisto - Kalajärvi - Rinnekoti
 415N Elielinaukio - Töölö - Ruskeasuo - Huopalahti - Kannelmäki - Kaivoksela - Myyrmäki - Vantaankoski - Pakkala - Lentoasema
 431 Elielinaukio - Töölö - Ruskeasuo - Huopalahti - Kannelmäki - Silvola - Viherkumpu - Vantaanlaakso - Piispankylä - Kivistö
 431B Elielinaukio - Töölö - Ruskeasuo - Huopalahti - Kannelmäki - Silvola - Viherkumpu - Vantaanlaakso
 431N Elielinaukio - Töölö - Ruskeasuo - Huopalahti - Kannelmäki - Hakuninmaa - Kuninkaantammi - Kivistö - Lentoasema
 436N Elielinaukio - Töölö - Ruskeasuo - Huopalahti - Kannelmäki - Kaivoksela - Myyrmäki - Varisto - Niipperi - Kalajärvi

Seuraavat bussilinjat lähtevät Postitalon pysäkiltä Elielinaukion vierestä:

 21N Asema-aukio - Kamppi - Ruoholahti - Vattuniemi - Lauttasaari
 24X Asema-aukio - Leppäsuo - Hietaniemi

 Lähteet 

 Aiheesta muualla 

Luokka:Helsingin aukiot ja torit
Luokka:Suomen linja-autoasemat
Luokka:Helsingin seudun linja-autoliikenne
Luokka:Kluuvi
Luokka:Eliel Saarinen